**A döntés-tervezetet véleményezte és az alábbi szempontok szerint tartalmáért felelősséget vállal:**

|  |  |  |
| --- | --- | --- |
|  | Dátum | irodavezető neve, aláírása |
| ***szakmai*** | 2021….. | ……………………………..dr. Horváth Éva |
| ***gazdasági-pénzügyi*** | 2021….. | ……………………………...Zámodics Péter |
| ***jogi*** | 2021….. | ……………………………...dr. Taba Nikoletta |

|  |
| --- |
| **Rendelet-tervezet száma: 1 db** |
| Rendelet-tervezet tárgya:A közösségi együttélés alapvető szabályairól, és ezek elmulasztásának jogkövetkezményeiről szóló 25/2013.(IX.4.) önkormányzati rendelet módosítása | Rendeletet kapja:* Önkormányzati Iroda 2 pld.
* Pénzügyi Iroda 1 pld.
* Városfejlesztési és -üzemeltetési Iroda 1 pld.
* Közigazgatási és Szociális Iroda 1 pld.
 |

**A Polgármester elé terjeszthető:**

 jegyző

Előzetes hatásvizsgálat

*A közösségi együttélés alapvető szabályairól, és ezek elmulasztásának jogkövetkezményeiről szóló 25/2013.(IX.4.) önkormányzati rendelet módosítása*

|  |  |
| --- | --- |
| 1. társadalmi hatásai:
 | van, jogkövető magatartás nagyobb fokú érvényesítése |
| 1. gazdasági hatásai:
 | nincs |
| 1. költségvetési hatásai:
 | nincs |
| * 1. az intézkedés költségvetési egyenlegrontó hatása:
 | - |
| * 1. az intézkedés egyenlegrontó hatásának fedezete a költségvetésben:
 | - |
| * 1. az intézkedési költségvetési egyenlegjavító hatása:
 | - |
| * 1. az intézkedés egyenlegjavító hatásának figyelembevétele a költségvetésben:
 | - |
| * 1. teljes hatás:
 | - |
| * 1. teljes hatás az elfogadott költségvetéshez képest:
 | - |
| 1. környezeti következményei:
 | nincs |
| 1. egészségi következményei:
 | nincs |
| 1. adminisztratív terheket befolyásoló hatásai:
 | nincs |
| 1. jogszabály megalkotásának szükségessége, a jogalkotás elmaradásának várható következménye:
 | a közigazgatási szabályszegések szankcióiról szóló 2017. évi CXXV. törvény hatályba lépése miatt szükséges a rendelet felülvizsgálata és módosítása  |
| 1. a jogszabály alkalmazásához szükséges személyi, szervezeti, tárgyi és pénzügyi feltételek:
 | adott |
| 1. egyéb:
 | - |

INDOKOLÁS

*A* *közösségi együttélés alapvető szabályairól, és ezek elmulasztásának jogkövetkezményeiről szóló 25/2013.(IX.4.) önkormányzati rendelet módosítása*

A közigazgatási szabályszegések szankcióiról szóló 2017. évi CXXV. törvény (a továbbiakban Szankció tv.) hatályba lépése miatt szükséges a rendelet felülvizsgálata és módosítása az alábbiak szerint:

1. A Szankció tv. hatálya az általános közigazgatási rendtartásról szóló törvény hatálya alá tartozó közigazgatási hatósági eljárás során megállapított jogszabálysértések esetén a közigazgatási hatósági ügyben érdemi döntéssel kiszabható jogkövetkezményekre terjed ki, ezért a közösségi együttélés alapvető szabályairól, és ezek elmulasztásának jogkövetkezményeiről szóló 25/2013.(IX.4.) önkormányzati rendelet (a továbbiakban: Rendelet) 1. § (1) bekezdésében hatályon kívül kell helyezni a természetes személyek esetében a 14. életévre vonatkozó szabályozást.
2. A Szankció tv. 10. § (3) bekezdése szabályozza az önkormányzati rendelet alapján megállapítható közigazgatási bírság, valamint a 11. § (6) bekezdése az önkormányzati rendelet alapján kiszabható helyszíni bírság felső határát, ezért a Rendelet 3. § (3) bekezdését módosítani kell, az 1. mellékletét – mely jelenleg szabályozza a bírságok felső határát – hatályon kívül kell helyezni.
3. A Szankció tv. 10. §-a alapján a hatóság az eset összes lényeges körülményét mérlegelve dönthet a bírság összegének megállapításánál, amennyiben az önkormányzati rendelet nem zárja ki a bírság összegére vonatkozó mérlegelés lehetőségét. A mérlegelés lehetőségét mindenképpen indokolt megengedni, ezért a Rendelet 3. §-át ki kell egészíteni a mérlegelést megengedő (4) bekezdéssel.
4. A Szankció tv. 11. §-a alapján helyszíni bírság abban az esetben szabható ki, ha azt az önkormányzati rendelet lehetővé teszi, tehát a Rendelet 3. §-át további, (5) bekezdéssel kell kiegészíteni, mely helyszíni bírság alkalmazását is lehetővé teszi.

A Rendelet 8. § (2) bekezdés b) pontja a közösségi együttélés alapvető szabályait sértő magatartásként definiálja azt, ha valaki a köztemetőben avart, elszáradt koszorút, virágmaradványt vagy egyéb anyagot éget.

Tekintettel arra, hogy nyílt téri égetés esetén a környezet védelmének általános szabályairól szóló 1995. évi LIII. törvény, valamint a levegő védelméről szóló 306/2010.(XII.23.) Korm. rendelet szabályait kell alkalmazni, ezért a Rendelet 8. § (2) bekezdés b) pontját hatályon kívül kell helyezni.

**Mór Városi Önkormányzat Képviselő-testületének hatáskörében eljáró**

**Mór Város Polgármestere**

**…/2021. (II.1.) önkormányzati rendelete**

**a közösségi együttélés alapvető szabályairól, és ezek elmulasztásának jogkövetkezményeiről szóló 25/2013.(IX.4.) önkormányzati rendelet módosításáról**

Mór Városi Önkormányzat Polgármestere a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdésében foglaltak alapján a képviselő-testület hatáskörében, Magyarország helyi önkormányzatairól szóló 2011. évi CLXXXIX. törvény 143. § (4) bekezdés d) pontjában kapott felhatalmazás alapján, Magyarország helyi önkormányzatairól szóló 2011. évi CLXXXIX. törvény 8. § (2) bekezdésében meghatározott feladatkörében eljárva a következőket rendeli el:

**1. §** (1) Mór Városi Önkormányzat Képviselő-testületének a közösségi együttélés alapvető szabályairól, és ezek elmulasztásának jogkövetkezményeiről szóló 25/2013.(IX.4.) önkormányzati rendelete (a továbbiakban: Rendelet) 3. § (1) bekezdése helyébe a következő rendelkezés lép:

*„(1) A közösségi együttélés alapvető szabályait sértő magatartás elkövetőjével szemben a közigazgatási szabályszegések szankcióiról szóló 2017. évi CXXV. törvényben (a továbbiakban: Szankció tv.) meghatározott közigazgatási szankciók alkalmazhatóak.”*

(2) A Rendelet 3. § (3) bekezdése helyébe a következő rendelkezés lép:

*„(3) A rendeletben meghatározott közösségi együttélés alapvető szabályait sértő egyes magatartásokkal szemben közigazgatási bírság szabható ki, melynek felső határát a Szankció tv. 10. §-a határozza meg.”*

(3) A Rendelet 3. §-a a következő (4) – (5) bekezdésekkel egészül ki:

*„(4) Közigazgatási bírság kiszabása esetén a jegyző a Szankció tv. 10. § (1) bekezdésében meghatározott szempontok szerint mérlegelve dönt a bírság összegéről.*

*(5) Közigazgatási bírság kiszabása feltételeinek teljesülése esetén helyszíni bírság szabható ki a Szankció tv. 11-12. §-aiban foglaltak szerint.”*

**2. §** Ez a rendelet a kihirdetést követő napon lép hatályba.

**3. §** Hatályát veszti a Rendelet

1. 1. § (1) bekezdésében a *„14. életévét betöltött”* szövegrész,
2. 8. § (2) bekezdés b) pontja,
3. 1. melléklete.

 Fenyves Péter Dr. Taba Nikoletta

 polgármester jegyző

Záradék:

A rendeletet 2021. február 1. napján kihirdettem.

 Dr. Taba Nikoletta

 jegyző